The Landlord
<s>The Landlord () je američki igrani film snimljen 1970. godine u režiji Hala Ashbyja, kome je to bio režijski debi.</s><s>Po žanru je mješavina socijalno angažirane drame, satire i romantične komedije.</s><s>Protagonist, čiji lik tumači Beau Bridges, je mladić iz bogataške WASP-ovske porodice koji odlučuje otkupiti stambenu zgradu u sirotinjskom brooklynskom naselju Park Slope gdje pretežno žive crnci, a sa namjerom da ih odatle izbaci i preuredi zgradu za bogatije stanare prilikom procesa gentrifikacije.</s><s>Radnja prikazuje kako odustaje od te namjere i počne iskreno brinuti o svojim stanarima nakon što ih dobro upozna, i nakon što sa dvije crnkinje bude imao ljubavne veze.</s><s>Film je sa svojom aktualnom temom međurasnih odnosa i društvenom angažiranošću stekao naklonost kritike, ali ga je publika uglavnom ignorirala, a što su šefovi studija United Artists kasnije tumačili "zasićenošću" publike velikim brojem filmova sličnog tipa.</s><s>Iako je The Landlord relativno brzo pao u zaborav, predstavljao je odskočnu dasku za Ashbyja, koji će se tokom decenije nametnuti u jednog od najhvaljenijih i najuspješnijih autora Novog Hollywooda.</s>

<s>Uloge</s>

<s>Charlie Murphy, stariji brat Eddieja Murphyja, živio je u četvrti gdje se snimao film te je angažiran u maloj ulozi dječaka-kradljivca.</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Filmske komedije
Romantične komedije
Satirični filmovi</s>

